JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Taas uus saatkond Jeruusalemmas
Saudid eitavad suhete normaliseerimist
Ei Palestiina riigile
Lääne-Aafrika riik Sierra Leone avab Jeruusalemmas saatkonna.
Riigi president Julius Maada Bio tegi vastava otsuse
pärast telefonivestlust Iisraeli välisministri Eli Coheniga.
See on kuues riik,
kes on lubanud Iisraeli pealinnas diplomaatilise esinduse avada.
Maade vahel on olnud soojad suhted juba alates 1961. a,
kui Sierra Leone iseseisvus.
Iisraelil pole veel saatkonda Sierra Leones,
kuid tema huve riigis esindab naaberriigis Ghanas töötav saadik.
Jeruusalemmas on hetkel USA, Guatemala,
Hondurase ja Kosovo saatkonnad. Paraguay teatas eelmine nädal,
et avab seal uuesti oma saatkonna.
Iisraelis nähakse, et nende riikide tegevus
kinnitab tema enda nõudmisi, et Jeruusalemma tunnustataks
ka rahvusvaheliselt juudiriigi pealinnana.
Iisrael peab Jeruusalemma oma pealinnaks,
sh ka Ida-Jeruusalemma, mis ühendati riigiga 1980. a.
Enamik rahvusvahelisest üldsusest pole muutust tunnustanud.
Nende väitel tuleks linna lõplikud piirid otsustada
läbirääkimistel palestiinlastega.
Iisraelil on endiselt diplomaatilised suhted ligi 100 riigiga,
kuid pea kõik neist on jätnud oma suursaatkonnad Tel Avivi.
Välisminister Coheni sõnul avavad septembris Jeruusalemmas esinduse
ka üks Aasia ja Vaikse ookeani riik.
Iisraeli ja Liibüa välisministrid kohtusid eelmisel nädalal Roomas
Vahemeremaade välisministrite kohtumisel.
Iisraeli välisminister Eli Cohen rääkis,
et Itaalia välisministri Antonio Tajani juhitud
palgest palgesse peetud vestlus oli ette kokku lepitud ja kestis üle tunni,
sisaldades vestlust koostöö kohta mitmetes valdkondades,
sh põllumajanduses ja veetehnoloogias.
Liibüa välisminister Najla Mangoush vabastati siiski ametist
ja saadeti ülekuulamisele kohe pärast seda,
kui välisminister Cohen oli rääkinud meediale temaga kohtumisest,
kuigi riikidel pole ametlikke suhteid.
Vallandamisteate allkirjastas peaminister al-Dbeibah,
kes juhib Liibüa rahvusliku ühtsuse valitsust.
Liibüa välisministeerium teatas, et välisminister Mangoush oli keeldunud
pakutud kohtumisest Iisraeli esindajatega
ja toimus ettevalmistamata kohtumine
Itaalia välisministeeriumi koosoleku ajal.
Välisministeerium tegi avalduse, kus rõhutati toetust palestiinlastele
ja kinnitati Jeruusalemma staatust Palestiina riigi pealinnana.
Meediaraportite teatel
põgenes välisminister Mangoush riigist ja sõitis Türki.
Iraan on teatanud, et sai valmis uue superdrooni Mojaher 10,
mille lennuulatus oleks lausa ca 2000 km.
Droon on varustatud elektrooniliste sõjapidamis- ja luuresüsteemidega
ja see võib kanda ca 300 kg lõhkeaineid ja pomme.
Samal tseremoonial avalikustati ka Arman-1,
ehk juhitud õhust tulistatav rakett. Iraani armeejuhid toonitavad
iseseisvust nii kaitse- kui ründesektoris ja rõhutasid,
et sanktsioonidest hoolimata on Iraan suutnud valmistada
kõik vajalikud vahendid oma piiride kaitsmiseks.
Riigi armeejuhid hoiatasid,
et vaenlane ei või isegi mõelda operatsioonile Iraani pinnal,
sest ta hävitatakse kindla peale.
Avaldused olid suunatud selgelt Iisraelile, sest samas märgiti,
et riigi õhukaitses on arendatud mitmeid süsteeme
madalal asuvate objektide ja tiibrakettide hävitamiseks.
BRICS-i maade grupp otsustas eelmine nädal
Johannesburgis peetud tippkohtumisel
kutsuda liikmetena ühinema veel kuus riiki.
Selle au osaliseks said Argentiina, Egiptus, Iraan,
Etioopia, Saudi Araabia ja Araabia Ühendemiraadid.
Laienemisleping võib anda globaalset mõjuvõimu
ka BRICS-i maadele Brasiiliale, Venemaale, Indiale, Hiinale ja LAV-ile
ajal, mil geopoliitiline polariseerumine ajendab Pekingi ja Moskva katseid
muuta liit elujõuliseks vastukaaluks Läänele.
BRICS-i grupp oleks valmis kutsuma ühinema teisigi riike,
kes võiksid tasandada teed kümnetele teistele maadele
ühinemaks grupiga, mis on nende endi väitel
pühendunud kaitsma globaalset Lõunat.
Kuigi viimasel ajal on räägitud
Iisraeli ja Saudi Araabia suhete normaliseerimisest,
eitavad erinevad saudi allikad väiteid nagu milleski oleks kokku lepitud.
Igal juhul näivad Iisraeli ja USA teated rahusuunalistest sammudest
olevat vastuolus valitseva tegelikkusega.
Kuigi nõudmised, mis saudid on Valgele Majale esitanud,
on Saudi Araabiale keskse tähtsusega,
pole palved seotud garantiidega,
mida saudid nõuavad Iisraeli valitsuselt,
ehk Palestiina riigi edendamist
tingimusena normaliseerimiskõnelustele.
Eriti jäi pooleli Läänekalda liitmise peatamine
Netanyahu valitsuse poolt Aabrahami lepingute allakirjutamisel,
sest Iisraeli asunduste lisainvesteeringud
erinevad varasematest ja praegustest Iisraeli valitsuse garantiidest.
Selline on Saudi Araabia ametnike nägemus.
Lisaks väidavad meediaallikad, et praegustel tingimustel
Saudi Araabia Iisraeliga normaliseerimist ei edendaks.
Nad rõhutasid soovimatust osaleda AÜE korraldatud üritustel,
millega püüti hõlbustada kohtumisi nende ja iisraellaste vahel.
Peaminister Benjamin Netanyahu kolis koos abikaasa Saraga
Jeruusalemma lukshotelli Waldorf Astoriasse
ajalehe Maariv teatel määramata ajaks.
Raporti väitel eraldas riigi valitsus paari käsutusse peene sviidi,
kuhu kuulub ka töökabinet.
Meeleavaldused kohtusüsteemi uuendamise vastu
viisid selleni, et julgestusametnike sõnul
tehakse peaminister Netanyahu vastu suunatud ähvarduste valguses
tema Jeruusalemma residentsi ümber uusi turvakorraldusi.
Need nõuavad tema elamist väljaspool residentsi
julgestusteenistuste ja peaministri- büroo poolt heakskiidetud kohas.
Nii rääkis paari nimel valitsuse pressisekretär.
Waldorf Astoria Jeruusalemmas kuulub Hiltoni hotelliketi halduse alla.
Paari majutus ühes maa peeneimas hotellis
maksab riigile ca 1000 USD ööpäevas.
Palestiinlaste tiheneva terroriga võitlemiseks
peab Iisrael lahendama Läänekalda küsimuse.
Erinevate riigi parlamendiliikmete avalduste järgi
peavad palestiinlastest terroristid mõistma,
et pärast iga nende rünnakut
kasvab juudi kodude arv nende akende taga.
Mitmetele viimatistele barbaarsustele järgnes tavaline sündmusteahel -
piduliku ilmega Iisraeli poliitikud
saatsid kaastundeavalduse peredele vahetult enne seda,
kui tõotasid karmi jahti kõikjal rünnakute tegijatele.
Hamasi esindajad aga rõõmustavad uudise üle
ja palestiinlased jagavad Gazas möödujaile maiustusi,
tähistamaks juutide vere valamist.
Me ei saa ega tohi aktsepteerida reaalsust,
kus juudi peresid vabalt maha lastakse
ja pidevalt lapsi traumatiseeritakse.
Iisrael peab vastama jõuga ja ehitamisega.
Olulise tähtsusega on see, et Iisrael reageeriks kiiresti,
ja mitte üksnes sõjaliste meetmetega, vaid julge sionistliku algatusega.
Lihtsalt öeldes on aeg tuua välja ekskavaatorid
ja ehitada uusi kodusid kõikjal Juudas ja Samaarias.
Palestiinlaste terror on kasvanud stabiilselt aasta algusest peale.
Esimese kuue kuu jooksul
tegid palestiinlased ühenduse Rescuers without Borders teatel,
mida tuntakse ka nime all "Juuda ja Samaaria Hatzalah",
ligi 4000 terrorirünnakut.
See tähendab keskmiselt 20 rünnakut päevas,
iga päev kuue kuu jooksul või peaaegu üks igas tunnis.
Parlamendiliikmete sõnul on see väljakannatamatu
ja valitsusel on kohus kindlustada,
et ka varem tehtud rünnakud viivad lõpuks pöördepunktini
Iisraeli poliitikas palestiinlaste terrorismi suhtes.
"Palestiina riiki ei saa kunagi olema",
nõudis Iisraeli parlamendi seadusandja Zvi Sukkot.
Tema sõnul usub maailm endiselt,
et on võimalik luua Palestiina riik,
kuid nad lihtsalt ei mõista üldse kogu regiooni.
Ta viitab kõlakatele selle kohta, et USA on vahendamas
Iisraeli ja Saudi Araabia vahelist normaliseerimislepingut,
mis eeldab juudiriigilt märkimisväärseid järeleandmisi
Palestiina riigi loomise hõlbustamiseks.
Religioosset sionismi esindav Zvi Sukkot ütles:
"Elujõuline, iseseisev Palestiina riik on üksnes unistus,
mida Iisrael ei tohiks kuidagi julgustada.
Kuigi enamik maailmast on arvamusel,
et siia on võimalik Palestiina riik luua,
ei mõista nii mõtlejad piirkonna kohta mitte midagi."
Parlamentäär Zvi Sukkot rääkis Iisraeli Raadioga eelmine pühapäev.
Rahvuslik-religioosne seadusandja selgitas,
et tema ja ta partei pole vastu
palestiinlastest araablaste ehitamisele isegi C-alal
ja mingi poliitilise kokkuleppe saavutamisele nendega.
"Oleme vastu mudelile, mis viib selleni,
et Iisraeli piibellikust südamaast saab taas üks araabiariik,
mida valitsevad terroriste toetavad despoodid."
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!